Zach Parise

Zachary Justin "Zach" Parise (s. 28. heinäkuuta 1984 Minneapolis, Minnesota) on yhdysvaltalainen jääkiekkoilija, pelipaikaltaan vasen laitahyökkääjä. Parise edustaa NHL-seura Colorado Avalanchea. == Ura == Kahden vuoden yliopistokiekkoilun jälkeen New Jersey Devils varasi Parisen NHL:ään vuoden 2003 NHL:n varaustilaisuudessa ensimmäisellä kierroksella (17. vuoro). Parise pelasi ensimmäisen ammattilaiskautensa Devilsin farmijoukkue Albany River Ratsin paidassa NHL:n työsulun vuoksi. Työsulun jälkeen Parise pelasi NHL- tulokaskaudellaan 2005–2006 yhtä ottelua lukuun ottamatta Devilsin jokaisen ottelun ja teki yhteensä 32 pistettä. Seuraavan kauden 2006–2007 Parise aloitti tekemällä seura-ennätyksen; Parise teki joukkueensa avausmaalin 26 sekunnin pelin jälkeen kauden ensimmäisessä ottelussa. Kyseisellä kaudella Parise lähes tuplasi edelliskauden pistesaldonsa tekemällä 62 pistettä 82 ottelussa. Kaudella 2007–2008 Parise oli Devilsin paras pistemies 65 pisteellä. Kausi 2008–2009 oli Parisen läpimurtokausi. Hän teki 94 tehopistettä ja oli koko NHL:n pistepörssin viides ja maalintilaston kolmas. Hän pelasi ko. kaudella NHL:n tähdistöottelussa ja hän oli yhdessä Pavel Datsjukin ja Martin St. Louisin kanssa ehdokkaana Lady Byng Memorial Trophyn voittajaksi. Parise nimettiin kyseisellä kaudella NHL:n toiseen tähdistökentälliseen. Polvivamma piti Parisen sivussa suurimman osan kaudesta 2010–2011. Hän pystyi pelaamaan vain 13 ottelua. Kaudella 2011–2012 hän oli kuitenkin jälleen täydessä pelikunnossa. Syksyllä 2011 Parise valittiin Devilsin kapteeniksi ja kevään 2012 pudotuspeleissä hän oli johdattamassa joukkuettaan NHL:n loppuotteluihin. Stanley Cup meni Los Angeles Kingsille otteluvoitoin 4–2. Parise oli pudotuspeleissä joukkueensa toiseksi paras pistemies Ilja Kovaltšukin jälkeen. Heinäkuussa 2012 Parise siirtyi vapaana pelaajana Minnesota Wildiin. Hän solmi 13 vuoden ja arvoltaan 98 miljoonan dollarin sopimuksen yhdessä Ryan Suterin kanssa. Heinäkuussa 2021 Wild osti Parisen ja Suterin sopimukset ulos. https://www.tsn.ca/ryan-suter-zach-parise- minnesota-wild-buyout-1.1667311 Syyskuussa 2021 Parise teki vapaana agenttina sopimuksen New York Islandersin kanssa. https://www.tsn.ca/zach-parise-new- york-islanders-contract-1.1692099 Maaliskuussa 2022 Parise teki Islandersin kanssa yksivuotisen jatkosopimuksen. https://www.tsn.ca/new-york-islanders- zach-parise-cal-clutterbuck-to-extensions-1.1774463 Tammikuussa 2024 Parise teki vapaana agenttina Colorado Avalanchen kanssa loppukauden kattavan sopimuksen. https://www.tsn.ca/nhl/colorado-avalanche-sign-zach-parise-to-one- year-contract-1.2068309 == Muuta == Amerikankanadalaisen Parisen isä Jean-Paul Parisé pelasi NHL:ssä 1960- ja 1970-luvuilla. Lisäksi Zachin veli Jordan Parise on entinen ammattilaisjääkiekkoilija, joka pelasi maalivahdin paikkaa. == Kansainväliset ottelut == Parise pelasi upean turnauksen nuorten maailmanmestaruuskilpailuissa 2004, jossa hän johdatti USA:n maailmanmestaruuteen. Hän jakoi turnauksen pistepörssin voiton keräten viisi maalia ja kuusi syöttöpistettä. Parise valittiin turnauksen arvokkaimmaksi pelaajaksi ja hänet nimettiin turnauksen tähdistökentälliseen. 1\. tammikuuta 2010 Parise nimettiin Yhdysvaltain joukkueeseen Vancouverin olympialaisiin. Myöhemmin hänet nimettiin joukkueen varakapteeniksi. Parise teki joukkueensa molemmat maalit lukemiin 2–0 päättyneessä puolivälieräottelussa Sveitsiä vastaan. Finaalissa Kanadaa vastaan Parise teki 2–2 tasoitusmaalin, kun ottelun varsinaista peliaikaa oli jäljellä vain 24 sekuntia. Kanada kuitenkin voitti ottelun jatkoerässä. Parise oli turnauksen pistepörssin kolmas kahdeksalla tehopisteellään, ja hänet valittiin olympiaturnauksen tähdistökentälliseen. Parise on edustanut Yhdysvaltoja myös aikuisten maailmanmestaruuskilpailuissa vuosina 2005, 2007 ja 2008. == Tilastot == 2002–2003 Pohjois-Dakotan yliopisto NCAA 39 26 35 61 34 – – – – – JMM 7 4 4 8 4 2003–2004 Pohjois-Dakotan yliopisto NCAA 37 23 32 55 24 – – – – – JMM 6 5 6 11 4 2004–2005 Albany River Rats AHL 73 18 40 58 56 – – – – – MM 3 0 2 2 0 2005–2006 New Jersey Devils NHL 81 14 18 32 28 9 1 2 3 2 2006–2007 New Jersey Devils NHL 82 31 31 62 30 11 7 3 10 8 MM 1 0 0 0 0 2007–2008 New Jersey Devils NHL 81 32 33 65 25 5 1 4 5 2 MM 7 5 3 8 2 2008–2009 New Jersey Devils NHL 82 45 49 94 24 7 3 3 6 2 2009–2010 New Jersey Devils NHL 81 38 44 82 32 5 1 3 4 0 OK 6 4 4 8 0 2010–2011 New Jersey Devils NHL 13 3 3 6 6 – – – – – 2011–2012 New Jersey Devils NHL 82 31 38 69 32 24 8 7 15 4 2012–2013 Minnesota Wild NHL 48 18 20 38 16 5 1 0 1 2 2013–2014 Minnesota Wild NHL 67 29 27 56 30 13 4 10 14 6 OK 6 1 0 1 0 2014–2015 Minnesota Wild NHL 74 33 29 62 41 10 4 6 10 4 2015–2016 Minnesota Wild NHL 70 25 28 53 36 – – – – – 2016–2017 Minnesota Wild NHL 69 19 23 42 30 5 2 1 3 8 WCup 3 0 1 1 4 2017–2018 Minnesota Wild NHL 42 15 9 24 14 3 3 0 3 2 Iowa Wild AHL 1 0 1 1 0 – – – – – 2018–2019 Minnesota Wild NHL 74 28 33 61 26 – – – – – 2019–2020 Minnesota Wild NHL 69 25 21 46 8 4 0 3 3 2 2020–2021 Minnesota Wild NHL 45 7 11 18 6 4 2 1 3 0 2021–2022 New York Islanders NHL 82 15 20 35 28 – – – – – 2022–2023 New York Islanders NHL 82 21 13 34 24 6 0 0 0 2 2023–2024 Colorado Avalanche NHL 30 5 5 10 8 11 2 1 3 0 NHL yhteensä 1254 434 455 889 444 122 39 44 83 44 == Lähteet == * NJ Devilsin sivut * * Jatkoaika.com * === Viitteet === Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Colorado Avalanchen pelaajat Luokka:New Jersey Devilsin varaamat pelaajat Luokka:Vuonna 1984 syntyneet Luokka:Elävät henkilöt